          ROMÂNIA                                  

     JUDEŢUL IAŞI                                                           


MUNICIPIUL PAŞCANI                          

  CONSILIUL LOCAL                                               


         
H O T Ă R Â R E

privind aprobarea acordării „Diplomei de Onoare” şi a unui premiu în bani familiilor cu  peste  50 de ani de căsătorie neîntreruptă, cu domiciliul în municipiul Paşcani 

Consiliul Local al municipiului Paşcani, judeţul Iaşi ;


Având în vedere Referatul comun  nr. 4297 din 25.03.2008, întocmit de Compartimentul Stare Civilă şi de Serviciul buget, financiar, contabilitate din cadrul aparatului de specialitate al Primarului municipiului Paşcani;  


Având în vedere Rapoartele de avizare ale Comisiei de studii, prognoze economico-sociale, buget, finanţe, administrarea domeniului public şi privat, servicii publice, comerţ şi privatizare, programe europene, al Comisiei pentru activităţile ştiinţifice, învăţământ, sănătate, cultură, protecţia civilă, sportive, tineret, de agrement şi turistice, programe europene şi al Comisiei pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor, integrare europeană, programe europene din cadrul Consiliului Local al municipiului Paşcani;


Având în vedere prevederile Codului Familiei, modificat şi completat;


In conformitate cu  prevederile Legii bugetului de stat pe anul 2008 nr. 388/2007, modificată şi completată;


Având în vedere prevederile Legii nr. 273/2006, legea finanţelor publice locale, cu modificarile si completarile ulterioare;


Având în vedere prevederile art. 36, alin (9), din Legea nr. 215/2001, privind administraţia publică locală, republicată, cu modificarile si completarile ulterioare; 

În temeiul art.45 alin. (1)  din Legea nr.215/2001, 

H O T Ă R Ă Ş T E :

Art.1  Se acordă „Diploma de Onoare” şi câte un premiu în bani în cuantum de 300 lei, fiecărui cuplu cu domiciliul în municipiul Paşcani, cu peste  50 de ani de căsatorie.
 Art.2  Familiile care îndeplinesc condiţiile prevăzute la art. 1 vor depune la Compartimentul Stare Civilă din cadrul Primăriei municipiului Paşcani un dosar care să conţină următoarele acte doveditoare: certificat de căsătorie în original şi copie xeroxată a acestuia, actul de identitate şi copie xeroxată din care să rezulte domiciliul în municipiul Paşcani.
Art. 3   Premiile în bani şi diplomele vor fi înmânate  în cadrul unui spectacol festiv, persoanelor menţionate la alin. (1), în luna mai, cu ocazia „Zilelor Municipiului Pascani”.
Art. 3   Cheltuielile pentru aceste manifestări se vor suporta din  Capitolul – Alte  servicii publice generale –cont   54.02.        

Art. 4  Cu ducerea la îndeplinire a acestei hotărâri se însărcinează Primarul municipiului Paşcani, Compartimentul Stare Civilă şi Serviciul Buget, financiar, contabilitate din cadrul aparatului de specialitate al Primarului municipiului Paşcani.
Art. 5  Serviciul administraţie publică locală va comunica în copie prezenta hotărâre:

· Instituţia Prefectului judeţului Iaşi;

· Primarului municipiului Paşcani;

· SPLCEP - Compartimentului Stare Civilă;

· Serviciului Buget, financiar, contabilitate;

· Mass-media.
         PREŞEDINTE DE ŞEDINŢĂ ,                                             Contrasemnează

         Consilier,   CONSTANTINESCU  FLORIN       
                   SECRETAR ,

                                                                                                       MIRCEA ZUZAN 

Nr.   42
Din   31.03.2008
1
2

